
EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE
Timişoara va fi Capitala Culturală Europeană în 2021 şi în conformitate cu obietivele asumate, activităţile desfăşurate de oraşul Capitală Europeană a Culturii se urmăreşte îmbunătăţirea sferei de cuprindere, diversitatea şi dimensiunea europeană ale ofertei culturale. 

O dată cu câştigarea titlului de Capitală Europeană a Culturii în 2021, Timişoara şi-a asumat posibilitatea de  găzdui diverse evenimenete culturale şi participarea unui număr foarte mare de turişti care vor vizita şi tranzita municipiul de pe Bega. 
Deşi nu se confundă cu Programul Capitală Europeană a Culturii în care Timişoara este înscris ca oraş candidat pentru anul 2021, Strategia culturală a Municipiului Timişoara 2014-2024 sprijină candidatura Timişoarei prin viziunea şi măsurile propuse pe termen lung. De altfel, strategia culturală a oraşului este o condiţie necesară dosarului de candidatură. Unele principii care au stat la baza elaborării strategiei culturale sunt: construirea de punţi de comunicare şi colaborare între administraţia publică, sectorul cultural şi creativ şi alţi factori interesaţi; ideea de cultură cuprinde fenomene contemporane ale expresiilor culturale, cum ar fi street art şi industriile creative. Strategia culturală ţine cont de aceste noi manifestări culturale şi le integrează firesc în viaţa oraşului.

În cadrul acestor strategii ale municipalităţii, conducerea S.C. PIEŢE S.A. Timişoara doreşte să vină ca un factor de coagulare a ideii de cultură promovată în mijlocul unui cartier cu o largă paletă de clădiri cu valoare istorică, având populaţie cu o structură socială complexă cu un specific multi - transcultural bazat pe un spirit tolerant şi de convieţuire multietnică exemplară; la care se poate ajunge uşor, fiind un important nod de transport tramvai şi rutier ce permite accesibilitate.
Având în vedere toate aceste repere, conducerea S.C. PIEŢE S.A. Timişoara doreşte să vină în întâmpinarea turiştilor care vor poposi în municipiul nostru, dar şi a localnicilor, cu organizarea amuală  în PIAŢA TRAIAN a unui „Târg de vară cu produse tradiţionale ţărăneşti”  unde se vor putea comercializa produse meştesugăreşti, produse din carne preparate şi conservarte prin fierbere/ uscare /afumare (cârnaţi, şuncă, slănină, etc); caşcaval, caşcaval afumat, brânză în burduf, produse de pâine, panificaţie şi patiserie, vin, flori,  preparate gătite la grătar.

Urmare a celor expuse mai sus, considerăm necesară şi oportună aprobarea Proiectului de hotărâre privind aprobarea organizării anual unui „Târg de vară cu produse tradiționale țărănești” în Piața Traian din  Municipiul Timişoara.
	PRIMAR
	DIRECTOR DIRECŢIA DE MEDIU

	Nicolae ROBU
	Adrian-Amedeo BERE-SEMEREDI

	
	

	
	

	VICEPRIMAR
	

	Dan DIACONU
	


Cod FO53-03, Ver.2

